als_Latn dik_Latn ron_Latn
Me nje sipërfaqe prej 12 mije e 570 hektarësh, ky është parku kombëtar detar Karaburun Sazan. Ai është shpallur i tille qe ne vitin 2010 me një vendim te Këshillit te Ministrave, duke e kthyer ketë zone ujore, si një nder me te rëndësishmet ne vend persa i përket shumëllojshmërisë te florës dhe faunës, por edhe atraksioneve arkeologjike ne bregdet dhe nënuje.
Porti i Vlorës është pika e nisjes nëse dëshironi te vizitoni këtë park përmes anijeve te vogla, ku një personi i duhet te paguaje nga 2 mije e 500 deri ne 3 mije leke. Udhëtimi zgjat rreth 1 ore e gjysme dhe ajo çka mund te shihni janë disa plazhe te virgjëra, por nëse zhytjet profesioniste bëjnë për ju, mos lini pa shijuar edhe atë qe gjendet poshtë kësaj sipërfaqe te kaltër.“Ndodhemi ne zemër te parkut kombëtar detar Sazan Karaburun. Ky qe shihni pas meje është gadishulli i Karaburunit si një nga pikat me tërheqëse te zonës. Udhëtimi qe kamera e Vizion Plus po bën, tashme po tentohet te kthehet ne një atraksion te ri turistik”. Një vit pas përfundimit te moratoriumit te skafeve, Agjencia Kombëtare e Turizmit, Instituti për Ruajtjen e Natyrës ne vend si dhe Bashkia e Orikumit, po përpiqen t’ia prezantojnë këtë zone turisteve. Por rruga detare është e vetmja mundësi për te ardhur këtu, çka sipas pushtet lokal frenon vizitoret me mundësi me te pakta financiare. Me te mbërritur ne Karaburun, plazhi i Shën Vasilit është një nga ndalesat qe mund te bëni per te shijuar detin dhe zhytjet. Menaxhimi i duhur i ndërtimeve qe bëhen këtu është mesazhi qe japin specialistet e mjedisit. Duket se Ishullin e Sazanit dhe Karaburunin i njohim vetëm nga harta, por tashme është koha t’i zbulojmë ata nga afër.
als_Latn als_Latn